open-index/open-wikipedia-markdown huggingface dataset:
Kesjtieël Holtmühle

**Kesjtieël Holtmühle** is gelaege in de Nederlands Limburgse plaatsj Tegele, die allewiel deil oetmaak van de gemeinte Venlo.

## Besjrieving van ’t kesjtieël
't Kesjtieëlcomplex sjtamt oet de zaevetienden ieëw. 't Hoofgeboew is 'n sjtreng  classicistisch baksjteine geboew mit twieë oetsjpringende taorepaviljoens. De deurómliestinge zint in helsjtein oetgeveurd. 't Geboew vertuuënt wat sjtiel betrèf euvereinkómste mit 't kesjtieël van Ameronge, al is Holtmühle waal kleiner en door de taore-echtige hookpaviljoens ouch frivoler. Beej 't kesjtieëlcomplex behuuërt ein van de wennige gehieël bewaard geblaeve tiendsjure in Nederland. Wiejer besjteit 't complex oet twieë alleinsjtaonde paortgeboewe: de *Kaldekirkse Paort* en de *Venlose Paort* en ennige beejgeboewe, tuine, grachte, vievers en lanjerieje.

## Gesjiedenis en beweuners
Kesjtieël Holtmühle is in oersjpróng beejnao 700 jaore aad. In 't hudige zaevetieënden ieëwse hoofgeboew zeen namelik fragmente van 'n ajer geboew opgenaome. De bekindste beweuner van Holtmühle waar de roemruchte Baron von Glasenapp, dae sjtórf in 1800. 't Kesjtieël waar tiedes zeen lang gesjiedenis in heng van ennige roemruchte adelike gesjlechte zoa-wie Metternich en de patricische femilie Van Basten Batenburg.

## ’t Hede
Nao 'n ómvangrieke resteratie in 1993 is in 't complex 'n hotel-resterant gevestig. Róngóm 't *Château de Holtmühle* zint fraaj kesjtieëltuine in diverse sjtiele te bewóngere.

## Externe link
*Website "Stichting Limburgse Kastelen"
Lichtenberg

**Lichtenberg**, neet te verwarre mèt de Rienlandse Lóchteberg in Wasseberg, kin verwieze nao:

## Limbörg
* D'r Lichtemich - d'n eigense Limbörgse benaoming van 'ne wiek van Lankgraaf - Lichtenberg ies de Nederlandse naom
* Kesjteëlrewien Lichtenberg - rewien gelaege op de Sint-Pietersberg in Mestreech
* Lichtenberg (Venlo) - sträötje en 'ne lieëgen heuvel in Venlo-Centrum
* de Lichtenberg (Wieërt) - e complex in Wieërt

## Euverig
* Lichtenberg (Berlien) - e sjtadsdeil van Berlien, veurhaer Oasberlien
Eddy Zeelen

**Eddy Zeelen** (Mofert, 1984) is 'ne muzikantj en woor es toetsenis verbónje aan de Limburgse rock- en funkband HEARD. Zeelen wón in 2009 't Groeat Limburgs Radiodictee. Ouch wón d'r de Moferse dictees in 2008 en 2009. Allewiel woontj d'r in Nut. Hae sjrief euver Mofert oppe Limburgse Wikipedia en hae is 'ne kleinzoon van Baerke vanne Seel.

## Zuuch ouch
*HEARD
*Baerke vanne Seel

## Referentie
Jan Hugens

**Jan Hugens** (Heërle, 22 mieërt 1939 - Awstrao, 12 mieërt 2011) waas 'ne Nederlandse fitserenner. 

## Biografie
Hugens waas professioneel fitserenner van 1960 pes 1968. Mèt name es tiedriejer koosj hae, ouch al es amateur, concurrere mèt de bèste. Es amateur naom hae deil aan de Olympische Sjpele in 1960 in Roame wo hae in de waegwedsjtried individueel 'n 38e plaatsj behaolde en in de 100km plogetiedrit ein veerde plaatsj. In 1962 naom hae deil aan de Runj van de Toekoms wo hae tweë etappes wón en de achste plaatsj in de eindjrangsjikking haolde. Biej de profs naom hae deil aan de internasjenale tiedritte zoa-es de GP des Nations. Zien bèste prestatie leverde hae in deze wedsjtried in 1965 mèt 'n veerde plaatsj. In 1966 woort hae derde in de Amstel Gold Race naodat hae, in gewónne pesitie, op ènnige hónderde maeters veur de finish door 'n aafloupende kètting de euverwinning aan de Fransman Jean Stablinsky moosj laote.

Óndanks zien oetzunjerlikke talente koosj Hugens gedoerende zien wielercarrière toch neet voldoon aan de hoag verwachtinge wo väöl van zien aanhangersj in de provincie Limburg op hèjje gehoop. Nao zien aafsjied van de wielersjport góng hae aan de sjlaag es betónvlechter en later nog es sjoalconciërge. Hae woonde pes ziene doad, kort veur ziene 72e verjaordaag in 2011, in Awstrao, gemeinte Sjènne.

## Belangriekste oetsjlaeg

;Amateurs

**1958** 
*Olympia's Tour: 1e plaatsj in 1e etappe

**1959** 
*Runj van Noord-Holland: 2e plaatsj

**1961** 
*GP des Nations: 7e plaatsj, 
*GP Lugano: 3e plaatsj

**1962** 
*GP Brasschaat: 1e plaatsj, 
*GP Lugano 7e plaatsj, 
*Runj van de Toekomst: 8e plaatsj, 1e plaatsj in de 5e etappe, 1e plaatsj in de 13e etappe, 
*Runj van de Veer Kantons: 1e plaatsj,
*Runj van Zjwitserlandj: 6e plaatsj

;Profs

**1964** 
*Runj van de Veer Kantons: 1e plaatsj

**1965** 
*GP des Nations 4e plaatsj, 
*GP Lugano: 4e plaatsj, 
*GP Union Dortmund: 1e plaatsj

**1966** 
*Amstel Gold Race: 3e plaatsj

## Ploegen
*1963 - St.Raphael - Gitane - Campagnolo, 
*1964 - Televizier, 
*1965 - Torpedo, 
*1966 - Ford - Hutchinson, 
*1967 - Romeo - Smiths

## Bron
* Wikipedia NL
Groeat Limburgs Dictee

't **Groeat Limburgs Dictee** is 'n dictee det georganiseerdj wuuertj door de Limburgse Literair Lies (LiLiLi). 't Dictee besteit oet 'n tieëntal zinnen in versjillendje dialekte. De deilnummers dene dees zinne krek te spelle volges de Veldekespelling 2003, in 't dialek wo-in ze veurgelaeze waere.

De ieëste editie van 't dictee haet plaatsgevónje in 2005. De lèste kieër is 't gehajen in 't Glaaspalies in Haerle, es óngerdeil van d'n 11e LiLiLi-daag op 26 oktoeaber 2008.

## Groeat Limburgs Radiodictee
Op 17 september 2009 haet L1, óngersteundj door 't Hoes van de Kunste Limburg, de Raod veur 't Limburgs en de streektaalfunctionaers, veur 't alderieës 'n Groeat Limburgs Radiodictee georganiseerdj. Daobie woor 't meugelik óm inne radiostudio of van heim oet mit te doon. Dit is zoeawied bekindj 't lèste Limburgs Dictee toet noe toe.
Joep Franssen

**Joep Franssen**, bienaam *Jupke*,  (Voelender, 6 december 1899 – Ubachsberg, 27 februari 1975) waas 'ne Nederlands Limburgse fitserenner. Hae waas professional van 1922 pès 1933.

In 1924 wón hae de Runj van Zuud-Limburg. De belangriekste euverwinning van Franssen waas aevel in 1927 toen hae nationaal kampioen op de waeg woort bie de elite-renners veur Rinus van Rooy en Gerrit van den Berg. In 1925 behaolde hae ouch al ein derde plaatsj op 't NK op de waeg achter Jorinus van der Wiel en Piet Ikelaar.

In 1929 en 1930 naom hae deil aan 't WK op de waeg. Allebei de keëre behaolde hae 'n vieftieënde plaatsj.
Jaap Kersten

**Jaap Kersten** (Siebengewald, 10 november 1934) is 'ne veurmalige Nederlands Limburgse fitserenner.

Kersten waas professioneel fitserenner van 1957 pès 1965. Hae nóm vief keër deil aan de Runj van Frankriek en haolde alle vief de keëre de finish in Paries. In de Tour van 1958 óntpópte hae zich es 'ne meisterknech veur de Luxemburger Charly Gaul, dae die runje wón. 

Zien groatste perseunlik succes in de Tour behaolde hae in 1961, toen hae tweëde woort in de dertieënde etappe. Es lid van 'ne kopgroep van twelf renners, woort hae versjlage door de Franse sjprintsjpesjelis André Darrigade.

In 1957 deeg hae nog mit aan de Runj van Italië wo hae ouch de eindsjtreep haolde.
Pieter Custers

**Pieter Johan Jozef Maria (Pieter) Custers** (Wieërt, 13 mieërt 1984) is 'ne Nederlandse handjbaogsjötter.

Custers sjut mèt 'ne recurvebaog. Hae begoosj mèt baogsjete went 'r vief jaor waas. Custers is 'ne broor van compound-sjötter Emiel. Hae behaolde 'n bronze medaille op 't Europees Kampioensjap in 2004 en wón goud mèt zien team. 

Custers deeg mit aan de Olympische Sjpele in Athene (2004), wo hae individueel in de eësjte runje woort oetgesjakeld. Hae beheuërde daonaeve tot 't Nederlands handjbaogteam, mèt Wietse van Alten en Ron van der Hoff, womit hae de viefde plaatsj behaolde. 

In 2007 woort Custers Nederlands Kampioen outdoor (recurve). 

Custers deeg ’n aantal poginge met zien plooggenote óm zich te kwalifisere veur de Olympische Sjpele in Peking (2008), mèr oetèntelik zónger succes. 

## Externe link
* NOC*NSF - Nederlandse deelnemers
Raymond Meijs

**Raymond Meijs** (Valkeberg, 13 mieërt 1968) is 'n veurmalige Nederlandse fitserenner.

Meijs waas professioneel fitserenner van 1993 pès 2001. In zien jeugjaore es  fitserenner leek hae 'n völbelaovend coureur te waere gezeen zien in 1985 op zevetieënjaorige laeftied behaolde Nederlands kampioensjap op de waeg biej de juniore en ouch nog in ’t zelfde jaor de Waereldtitel op de waeg in dezelfde klas. 

Es professional wis hae veer maol de Hel van 't Mergellandj te winne, 'n record aantal veur deze Nederlandse klassieker. In 2002 en 2003 reej Meijs weer es amateur.

## Belangriekste euverwinninge en eëreplaatsje
**1985**
* 1e in 't eindklassement van de Dusika Jugend Tour veur juniore in Oasteriek 
* 1e bij 't Waereldkampioensjap fitserenne biej de juniore
* 1e bij 't Nederlands kampioensjap fitserenne biej de juniore
**1986**
* 3e bij 't Nederlands kampioensjap fitserenne biej de juniore
**1988**
* 2e in de Runj van Limburg
* 2e in 't eindklassement Runj van Luuk
**1989**
* 2e in 't eindklassement Runj van Luuk
**1990**
* 1e in de Hel van 't Mergellandj
* 3e in 't eindklassement Runj van Luuk
* 1e in de 2e etappe Runj van Luuk
**1991**
* 3e bij 't Nederlands kampioensjap fitserenne biej de amateurs
* 3e in Rund um den Henninger Turm veur amateurs
* 1e in Rund um Bonn
* 1e in 't eindklassement Runj van Luik
**1993**
* 2e in de GP van Wallonië
* 4e in de GP Scherens
**1995**
* 4e biej 't Nederlands kampioensjap fitserenne biej de elite
**1997**
* 1e in de Hel van 't Mergellandj
* 1e in de Drielandenomloop
**1998**
* 3e in de Schaal Sels
* 3e in de GP Scherens
**1999**
* 1e in de Hel van 't Mergellandj
* 2e in Rund um Köln
* 3e bij 't Nederlands kampioensjap fitserenne biej de elite
**2000**
* 4e bij 't Nederlands kampioensjap fisterenne biej de elite

## Tourdeilnames
gein

## Plóge
*1990 - TVM (als stagiair)
*1991 - Tulip Computers (als stagiair)
*1992 - Tulip Computers 
*1993 - La William - Duvel
*1994 - Trident-Schick
*1995 - Asfra-Orlans
*1996-1997 - Foreldorado–Golff
*1998 - Geroldsteiner
*1999-2001 - Cologne
*2002-2003 - Fuji Bikes
Martin van der Borgh

**Martin van der Borgh** (De Boesj, 28 oktober 1934) is 'ne veurmalige Nederlands Limburgse fitserenner.

Van der Borgh waas profesjeneel fitserenner van 1957 pès 1964. Hae naom drie keër deil aan de Runj van Frankriek en behaolde allein in de Tour van 1960 de finish in Paries. In de Tour van 1960 woort hae in de eësjte etappe nao Brussel in winnende pesitie door 'n pelitieagent, ènnige meëters veur de eindjsjtreep, 'ne verkeërde waeg in gesjtuurd. Hiedoor leep hae 'n zekere etappe-euverwinning èn de gaele trui mis. Van der Borgh waas 'n beheuërlik gooje klömmer, getuge zien oetsjlaeg in ènnige bergetappes in de Tour van 1960.

Zien groatste perseunlike succes waas de eësjte plaatsj in 't eindklassement in de Franse wielerwedsjtried Tour du Nord in 1961. 

Zien wielercarrière woort in 1964 abrupt beëindigd door 'n óngelök wobiej hae ziene knee verbriezelde.
Ger Harings

**Gerard "Ger" Harings** (Haersjtraot, 25 mei 1948) is 'ne veurmalige Nederlandse fitserenner.

Harings waas profesjeneel fitserenner van 1969 pès 1976. In 1966 woort hae nasjenaal kampioen veldjrieje en in 1967 nasjenaal kampioen op de waeg biej de amateurs. Wiejer haet hae drie etappe-euverwinninge op ziene naam sjtaon in de Runj van Sjpanje. In 1972 woort hae derde in 't punteklassement van de Runj van Sjpanje.

Hae naom tweë kieër deil aan de Runj van Frankriek, wo-in hae zien bèste prestatie leverde in zien debuutjaor 1971; 'n achste plaatsj in de veerde etappe en 'n 82e plaatsj in de eindrangsjikking. In 1972 moosj hae opgaeve.

Ger Harings is 'n jóngere broor van Huub Harings dae ouch fitserenner waas.

## Belangriekste euverwinninge
**1966**
* Nederlands kampioen veldjrieje, elite

**1967** 
* Nederlands kampioen op de waeg biej de amateurs

**1970**
* Runj van Midde-Zeelandj

**1971**
* 1e etappe Runj van Sjpanje

**1972**
* 4e etappe Runj van Sjpanje
* 9e etappe deil a Runj van Sjpanje

## Tourdeilnames
* 1971 - 82e 
* 1972 - opgegaeve in de 1e etappe

## Ploge
*1969 - Caballero
*1970 - Caballero-Laurens
*1971 - Goudsmit-Hoff
*1972 - Goudsmit-Hoff
*1973 - Canada Dry-Gazelle
*1974 - TimOil-Novy 
*1975 - Bonfrère-Rompelberg (vanaf 25-03)
*1976 - Zoppas-Splendor
Hub Vinken

**Hub Vinken** (Haerle, 16 april 1926 - Gelaen, 30 mieërt 2010) waas 'ne Nederlandse fitserenner. 

Vinken waas profesjeneel fitserenner van 1950 pes 1953. Es amateurfitserenner behaolde hae in 1949 'n derde plaatsj op 't waereldkampioensjap op de waeg, individueel. Deze väölbelaovende oetsjlaag bleek veur de Limburger aevel gein gerantie te zeen veur 'n succesvol profcarrière. Zien ènnige aansjpraekende oetsjlaeg es prof ware ’n etappe-euverwinning in de Runj van Nederland in 1951 en 'n tweëde plaatsj in 'n etappe in de Runj van Duutsjlandj in 1952. 

Waal bookde hae op de baan 'n groat succes door in 1952 de Nasjenale titel te behaole op 50 km, 'ne titel dae hae ouch al es amateur hèj behaold in 1949. 

Nao zien wielercarrière begoosj hae 'n fitsezaak in zien toenmalige woonplaatsj Gelaen. 

## Euverwinninge en eëreplaatsje
**1949**
* 1e biej 't Nationaal Kampioensjap 50 km op de baan
* 3e biej 't Waereldkampioensjap op de waeg, amateurs
**1951**
* 1e in de 6e etappe Runj van Nederlandj
**1952**
* 2e in de 10e etappe Runj van Duutsjlandj
* 1e biej 't Nationaal Kampioensjap 50 km op de baan 
* 1e in Oasburg

## Ploge
* 1950: Magneet TWC Maastricht 
* 1951: Algemeen Dagblad
* 1952: Express en Venz
* 1953: Individueel
Direk objek

In de grammair is 't **direk objek** vaan 'n zin 't zinsdeil wat 'n handeling die door middel vaan 'n transitief verb weurt besjreve oondergeit. Me kint 't direk objek in 't algemein vinde door de zin ierst es volg te hersjrieve en vervolges te antwoorde:

:Vraogend pronoom ("Wee/Wat") + persoensvörm + subjek

Es veurbeeld deze zin:

*Ich höb diene knien gezeen. → Wat höb ich gezeen? → Diene knien. Dus *diene knien* is hei 't direk objek.

In taole mèt naomvalle steit 't direk objek in 'nen apaarte naomval. Dit is meistens d'n accusatief, meh sóms (in ergatief taole) is 't 'nen aandere naomval wat d'n absolutief geneump weurt.

## Zuug ouch

*Indirek objek
Indirek objek

In de grammairis 't **indirek objek** vaan 'n zin 't zinsdeil boe-op 'n handeling die door middel vaan 'n transitief verb weurt besjreve neet rechstreeks meh allein indirek betrèkking heet. De meist veurkoumende vörm vaan 't indirek objek is 't mètwèrkend veurwerp. Me kint 't mètwèrkend veurwerp in 't algemein vinde door preposities wie *aan/aon* of *veur* touw te veuge of weg te laote:

:Ich höb mie leve *aon diech* gegeve.

Me kint es alternatief ouch zegge: 

:Ich höb *diech* mie leve gegeve. 

Dus *diech* is hei 't indirek objek.

Aander vörm vaan 't indirek objek zien 't belanghöbbend objek, 't oondervindend objek, 't bezittend objek en de dativus ethicus. 

## Zuug ouch
*Direk objek
Infinitief

D'n **infinitief** is 'ne vörm vaan 't verb wat neet wie de persoensvörm nao persoen en getal vervoog weurt en meistens achteraon in de zin steit. In 't Limburgs weurt d'n infinitief gevörmp door achter de stam vaan regelmaotege verbe d'n oetgaank *-e* te zètte, woebie soms ouch fonologische veranderinge wie 't stumhöbbend weure vaan d'n indkonsonant (in tegestèlling tot Auslautverhärtung) of verdobbeling vaan d'n indkonsonant optrejje:

: *sjriev-e* (stam: *sjrief*) , kinn*-e* (stam: *kin*), zègk*-e* (stam: *zègk*)

De vörm vaan d'n infinitief zuut in väöl taole zjus oet wie de persoensvörm vaan 't miervoud, meh neet bij de Duitse infinitief *sein*, "zien" (vs. *Wir sind*, *Ihr seid*). Sommige taole wie 't Bölgaars, Roemeens en Iers höbbe gaar geinen infinitief.
Public Enemies

**Public Enemies** is 'nen Amerikaanse film vaan Michael Mann, oet 2009. Mann regisseerde, sjreef én produceerde de film gans zelf. De hoofrolle weure gespäöld door Johnny Depp, Christian Bale en Marion Cotillard. De film koste zoe'n 80 miljoen dollar.

## 't Verhaol
John Dillinger is 'nen uters gevierleke crimineel, dee door FBI-agent Melvin Purvis op de hiele weurt gezete. Purvis zuut 't es zien levesdoel um de legendarische gangster op te pakke en door zien groete vashawwendheid slut 't net roond Dillinger ziech steeds vaster.
Zuul (boewkunde)

'ne **Zuul** ies 'ne verticale sjtäönder van sjtein of hout, meistal um 'ne balk of 'n moer te drage of te ondersjteune.

In de klassieke boeworde woort de zuul onderverdeild in 'n basement ('t vootsjtök), de sjach ('t verticaal gedeilte) en 't kapiteel ('t bovesjtök). Alle onderdeile van de zuul höbbe hun eige, bie de tied en sjtielperiode aansjletend model en versering. 
* Pilastersj zin haufzule of driekwaartzule, die in moere verwèrk zin en gedeiltelik nao boete sjteke. Zie höbbe dezelfde kènmerke es de echte zule oet dezelfde tied.

* Pilere zint weuste, massieve, dèks veerkentige sjtäöndersj.
* Bundelpilere woorte in Gotische kèrke toegepas.
Kesjtiel Oêsj (Oêsj-Moarend)

**Kesjtiel Oêsj** (Oêsj-Moarend) is geleige ien 't Nederlands Limburgs dörp Oêsj-Moarend (Nederlands: *Oost-Maarland*) dat deil oetmak van de gemejnte Èèsjde-Mergraote.

## Besjrieving van 't kesjtiel
't Kesjtiel waor van oersjprong 'n umgrachte woentoere en waor de zëtel van 'n heërlikheid onger 't hertogdom Daolh'm. Dizze woentoere vörmpt de kèijn van 't tiegewoerdige hierehoes en besjtóng oet 'ne kalder mit daoboëve drei verdepinge oebie de ganse huugte minimaal twelf maeter mot zien geweis. 't Awtsjte moerwerk dat al dei tied nog in ein van de zijgèvele aonwezig is, is opgebowd oet brèèksjtejn en kumt deenke ze oet de 12e of 13e iew. De woentoere weerd ien 1548 oet mergelsjteen opgetrokke en ingemoeëte ien 'n verbowwing oebie 'ne baksjtejne aonbow oet koelezandjsjtejn van gelieke groete es de woentoere. De iengank woert hiebie verplaotst nao 'ne nuj gebowde achkantige traptoere. Dizze toere is ien 't hujige gebow nog sjteeds beeldbepaolend. 't Bowjaor 1548 is te zien ien 'n gebeeldhowde fries. 

Ien 1674 woert opnuj 'n verbowwing gedoeën doer de femilie Van Hoensbroeck en ien 1848 woert 't nog 'ns verbowd, oebie 't weerd v'rzien van 'n Zjwitsers zaodeldaok mit daokeuversjteike.

Ien de 1950-er jaore woert 't kesjtiel zoedanig iengriepend geweijzigd dat van de oersjpronkelikke sjtruktuur weinig mie uuverbleef en 't kesjtiel 'n landhoesechtig uterlik kreeg.

## Historie en bewoenners
De gesjiedenis van kesjtiel Oêsj is nòw verbongde mit 't umligkende gebeed dat ien de vreuge middelieuwe *Augskirche* woort geneump. 't Waor toen ien lien van 't graofsjap Daolh'm en veel ongder de sjieëpebank van 's-Graovevoere. Ien 1357 gaof Daolh'm Oêsj ien lien aon de hertog van Braob'nt en haw 't hierlike rechte ongder 't geslach *Oys*. Ien de 15de en 16de iew regeerde d'r de femilie Van Holsit. Ien 1373 ginge de rechte uuver nao de hiere van Groêselt die dit tot 1639 zowwe behawwe. Ien dat jaor keem 't kesjtiel via 'n femilie Van Berghe-Trips ien bezit van de femilie Van Hoensbroeck en woert Oêsj 'n heërlikheid.

Ien 1761 keem 't kesjtiel ien bezit van de graove Van Geloes, hiere van Eijsde. Dis femilie bleef eigenaer van 't kesjtiel, mit óngerbraeking ien de Franse Tied, tot 1936 toen de mannelike lejn oetsjtorf en 'n dochter trouwde mit graof Marcel de Liedekerke de Pailhe.
 
Ien 1958 woert de beeldend kunstenaer Teun Roosenberg de nujje eigenaer nao iesj bewoener te zien geweis. Ien 1971 verkoch de graof die oersjpronkelik bie 't Kesjtiel behuurende boerderij (iersj koetsjhoes) aon 'n ander partij.

## Huj den daog
Huj den doag zien, zoewaol ut kesjtiel es aoch de boerderij en de umligkende wejje, eigendom van Michel Maes. Maes heit 't vuurneime um de vreugere kesjtieltuin ien iere te hersjtelle.

## Kesjtiele ien Èèsjde-Mergraote
Neive kesjtiel Oêsj zien d'r nog veer kesjtiele ien de gemejnte Èèsjde-Mergraote um ze mit naom te numme:
* Kesjtiel Èèsjde
* Kesjtiel van Groêselt
* Kesjtiel van Mhaer
* Kesjtiel van Riêkelt

## Brón
* Heemschutserie no. 73
* Wikipedia NL
Zinsdeil

'n **Zinsdeil** is in de grammatica -  mie in 't biezoonder de redekundige ontleding - edere groop wäörd wat in 't groeter verband vaan de zin es 'n syntactische einheid functioneert. Me kin zinsdeile oonder andere daoraon herkinne tot ze es geheel veur de persoensvörm geplaots kinne weure. In 't bezoonder in taole mit naomvalle bepaolt de funktie vaan 't zinsdeil ouch de vörm vaan de wäörd, woedoor de volgorde vaan de wäörd binnen de zin hei mie arbitrair is es in taole zoonder naomvalle 't geval is. 

Veurbeelde vaan zinsdeile zien 't oonderwerp, 't direk objek en 't indirek objek.
Jef Lahaye

**Jef Lahaye** (Bunj, 2 december 1932 - Ulesjtraote, 12 april 1990) waas 'n Nederlandse fitserenner. 

Lahaye waas 'ne talentvol amateur-fisterenner, dae aevel in zien latere profesjenele wielercarrière wènnig succes haet gekènd. Hae waas professional van 1956 pès 1962. Zien groatste succes is ziene titel es Nederlands kampioen op de waeg biej de profs in 1958, toen hae 'n aantal eliteprofs versloog, wo-ónger Mies Stolker, Gerrit Voorting, Jo de Roo en Peter Post.

Hae naom tweë maol deil aan de Runj van Frankriek. Zien bèste resultaat dao-in behaolde hae in 1958 in de 7e etappe wo hae 'n 6e plaatsj behaolde.
 
## Euverwinninge en eëreplaatsje
**1955**
* 2e in de Runj van Limburg (amateurs)
**1957**
* 3e in NK op de waeg, profs
**1958**
* 1e in NK op de waeg, profs
* 1e in Houthalen-Helchteren
* 3e in 1e etappe Runj van Luxemburg
* 6e in de 7e etappe Runj van Frankriek

## Tourdeilnames
* 1956 : 86e
* 1958 : opgegaeve

## Plóge
* 1956: Eroba 
* 1957-1960: Eroba - Vredestein 
* 1961: Groene Leeuw - SAS - Sinalco
* 1961: Eroba
* 1962: Wiel's - Groene Leeuw

## Brón
* Euvergezat oet Wikipedia NL
Inglourious Basterds

**Inglourious Basterds** (expres fout gesjreve, eigenlek moot 't zien: Ingl**o**rious Bast**a**rds) is 'ne film vaan Quentin Tarantino oet 2009, en woort geproduceerd door Lawrance Bender. Tarantino heet de film zoewel geregisseerd es gesjreve. De hoofrolle weure gespäöld door de aktäörs Brad Pitt, Mélanie Laurent, Mike Myers, Diane Kruger en Eli Roth. Wat de film veural populair heet gemaak is 't dreitaoleg verhaol. In de film weurt veurnaomelek Duits en Ingels gesproke. Mer ein verhaollijn is zjus Frans.

## 't Verhaol
't Is 1941. In 't door Duitsland bezat Fraankriek is Shosanna Dreyfus getuige vaan de brute moord op häör femilie, oonder leiding vaan nazi-kolonel Hans Landa. Ze weit mer zjus te oontsnappe en vlöch nao Paries, boe ze 'n nui identiteit aonnump en e filmtheater geit runne. Oondertösse, örges aanders in Fraankriek, is 'n joedse gróp soldaote, oonder leiding vaan Lt. Aldo Raine bezig mèt 't numme vaan wraak op de nazi's. De gróp die bij de vijand bekind steit es 'The Basterds', zejt angs door de nazi's op brute wijs te vermaore. Mèt de hölp vaan de Duitse actrice Bridget von Hammersmark oondernumme ze 'n missie um de leiers vaan 't Derde Riek oet te sjakele bij 'n Duitse filmpremière in 1944 in 't filmtheater vaan Shosanna Dreyfus, boe ouch Shosanna zelf häöre kans sjoen zuut um wraak te numme...
Irene Lardy

**Irene Lardenoye** (Gelaen, 16 mieërt 1948) is ’n Nederlandse zangeres die al op heel jonge laeftied 'n sjtudie zank, piano en gitaar volgde. 

## Biografie
Es Irene Lardy zóng ze vervolges veural leedjes van angere.
In de KRO-talentejach *"Springplank"* wón zie de eësjte pries en daonao begoosj ze mèt 't sjrieve van leedjes. Bie 'n concours in Zandvoort behaolde ze de titel *"Miss Talent 1966"* en in 1972 wón ze ’t Jeug-Eurovisie Songfestival. Häör eësjte plate maakde ze ónger leiding van Addy Kleijngeld dae ouch veur de begeleiding met zien orkes zörgde op versjillende van häör plate. In Nederland en Duutsjland versjeen ze in daen tied regelmatig op de TV.

In 1970 haw ze 'ne single tip veur de Nederlandse top-40 mèt *"Je hebt me eindeloos gekust/Kiriako"* en in 1972 nogmaols 'ne single tip met *"Dit is de allereerste keer"*. Tot 'ne echte top-40 single is ’t noajt gekómme. 

Naeve Nederlandse leedjes zink Lardy ouch in 't Limburgs. In 1979 woort ze dan ouch in de carnavalswaereld bekènd mèt ’t leedje *"Met Vastelaovend bin ich gebaore"*.
Allewiel woont ze in Sjtein en tröjt ze veural op mèt häöre vaste begeleider Jim Collin.

## Discografie
* Adios/Das braucht Mama und Papa (1966)
* Rode rozen/Voor altijd (1967)
* Deze tango vergeet ik niet/De vader van de bruid (1967)
* Lord Lester uit Manchester/Waar het gouden zonlicht schijnt (1967)
* Zoals je moeder is/Jouw trouwfoto (1967)
* Romeo en Julia/Alleen voor hem (1968)
* Doe de groeten aan je moeder (1969)
* Ik lach om tranen van verdriet/De man met de grote trom (1969)
* Als iemand je duizend kussen belooft/Jij en ik (1969)
* Kiriako/Je hebt me eindeloos gekust (1970)
* De degenslikker/Op de boulevard (1970)
* Ik wil geen man/Op de boulevard (1971)
* Dit is de allerlaatste keer/Tranen (1971)
* Eviva Espana/De oude zigeuner (1972)
* Doe de samba met mij/Bella musica (1977)
* A gypsy in his heart/Marlena (mèt de Classics) (1978)
* ABC/Music was made for love (1979)
* Am Rosenmontag bin ich geboren/Met vastelaovend bin ich gebaore (1980)
* Als carnavalskind ben ik geboren/Bella musica (1980)
* Valencia/Bella musica (1980)
* 't Maske maog bööke/Vastelaovespotpourri (1981)

## Brónne en externe links
* Streektaalmuziek, Irene Lardy
* Nederpop Index
* Gelaense Meziek
Max van Heeswijk

**Max Lambert Pieter (Max) van Heeswijk** (Hoensbroek, 2 mieërt 1973) is 'ne veurmalige Nederlandse fitserenner. 

## Biografie
Van Heeswijk begoosj es prof in 1995 biej de Motorola-ploog. In dat jaor won hae de Hel van ’t Mergellandj.
Hae haolde in totaal 69 euverwinninge in zien profloapbaan. 

Zien sjpecialiteit waas de sjprint, en dan 't leefs lich bergop. Es zien groatste prestatie mot waere gezeen de euverwinnig in de klassieker Paries-Brussel in 2000.

In de Runj van Sjpanje 2004 kreeg hae in de tweëde etappe de gouwe trui óm zien sjouwers gehange, mèr 'ne daag later moosj hae 'm weer aafsjtaon aan ziene teamgenoot Benoît Joachim  en in de neugende etappe moosj hae in 'n zjwaor bergetappe opgaeve.

Ouch verrichde hae in zien carrière völ knechwerk, ónger mieë veur Roberto Heras en Lance Armstrong. Dae lètste betaalde häöm trök door in de Ruta del Sol van 2004 (wo-in van Heeswijk dat jaor tweë etappezaeges pakde) de sjprint veur häöm aan te trèkke. In 't zelfde sezoen 2004 wón hae de Belsje  eindaagswedsjtried Nokere Koerse en 'n etappe in de Runj van Nederlandj.
Mèt zien etappe-euverwinning in de Runj van Sjpanje 2005 bleef hae vief jaor lank de lètste Nederlander dae 'n etappe hèj gewónne in die runje en pas in 2009 woort Lars Boom de eësjvolgende winnaer.

Hae deeg twee keer mit aan de individuele waegwedsjtried op de Olympische Sjpele, in 2000 (15e) en in 2004 (17e).

In 2007 kampde van Heeswijk mèt 'n mycoplasma-infectie. In 't sezoen 2008 beëindigde hae zien profloapbaan.

Van Heeswijks ziene bienaam in ’t peloton waas *Mad Max*.

## Belangriekste euverwinninge
**1992**
* Omloop van de Alblasserwaard

**1995**
* Hel van 't Mergellandj

**1996**
* 2e etappe in de Runj van Nederland

**1997**
* 22e etappe in de Runj van Sjpanje

**1998**
* 4e etappe Ruta del Sol
* 3e etappe in de Runj van Oasteriek

**1999**
* 5e etappe Runj van de Middellandse Zeë
* GP de la ville de Rennes

**2000**
* Paries-Brussel
* 5e etappe in de Runj van Nederland

**2001**
* 2e etappe in de Runj van Catalonië

**2002**
* 2e etappe in de Route du Sud

**2004**
* Nokere Koerse
* Putten-Kapellen
* Lancaster Classic
* Wachovia Classic
* 2e etappe Ruta del Sol
* 4e etappe Ruta del Sol
* 1e etappe Runj van Murcia
* 3e etappe Runj van Murcia
* 1e etappe Runj van Nederland
* 2e etappe Runj van Nederland
* 6e etappe Veerdaagse van Duunkirke
* 3e etappe Runj van Belgie
* 6e etappe Runj van Catalonië

**2005**
* 7e etappe in de Runj van Spanje
* 1e en 5e etappe in de ENECO Tour

**2006**
* 1e etappe in de Runj van Polen

**2007**
* 3e etappe Ruta del Sol

## Ploge
*1995 - Motorola
*1996 - Motorola
*1997 - Rabobank
*1998 - Rabobank
*1999 - Mapei
*2000 - Domo - Farm Frites
*2001 - Domo - Farm Frites
*2002 - US Postal Service-Berry Floor
*2003 - US Postal Service-Berry Floor
*2004 - US Postal Service-Berry Floor
*2005 - Discovery Channel Pro Cycling Team
*2006 - Discovery Channel Pro Cycling Team
*2007 - Rabobank
*2008 - Willems Veranda

## Brón
* Wikipedia NL
Volta Limburg Classic

De **Hel van 't Mergellandj** is 'ne eindaagse wielerwedsjtried, dae, zoa-es de naam al deid vermoede, wirt gehauwe in 't Zuud-Limburgse mergelgebeed. 

De Hel van 't Mergellandj beheuërt tot de zjwaorste klassiekers in de Nederlandse wielerwaereld en veur völ jóng renners is ’t winne van deze wedsjtried 'ne druim. Allein de meis talentvol renners kómme in aanmerking veur 't eërepodium. 't Is 'ne wedsjtried van zjwaor beklömminge, sjnel afdalinge, vreug oetvallers, raege- en hagelbuje, valpartieje, nipte euverwinninge en talentvol winnaers. De wedsjtried wirt in 't zuje ómsjreve es 'ne "parel van de wielersjport".

## Parcour
Sjtart en finish van de wedsjtried is in Eijsde. 't Parcour veurt de renners eësj euver Belsj gebied, mèt naome de Voersjtreek en deile van de provincie Luuk, wonao weer via Eijsde 't Limburgse heuvellandj deent te waere bedwónge, wobiej ónger angere de Gulperberg, de Koning van Sjpanje en Eyserbosjwaeg es sjerprechtere fungere. De Hel, zoa-es de wedsjtried in Limburg wirt geneump, woort veur 't eësj in 1973 georganiseerd in 't kader van de Amateur-Top-Competitie en pès 1992 is de wedsjtried ouch es zoadanig verreje.

## Gesjiedenis
In de jaore van 1987 pès 1992 woorte ummer veer wedsjtriede verreje n.l. de Amateur-Top, de Amateur-Promotie, de Junioren-wedsjtried en de Dames-wedsjtried. Vanaaf 1993 is de Hel van 't Mergellandj aevel 'ne 1.5 UCI-klassieker. Saer 2005 is de wedsjtried ónderdeil van de UCI Europe Tour en haet de Hel 'ne 1.1-status.

Prominente winnaers zint: Herman Snoeyink, Max van Heeswijk, Tom Cordes, John van den Akker, Nico Sijmens en de lètste nuuj revelatie Tony Martin. De meiste euverwinninge behaolde Raymond Meijs in de jaore 1990-1997-1998-1999.  'ne Angere Limburgse winnaer is Mathieu Dohmen oet Bor.

De lies van winnaers van de juniorewedsjtried vermeld allein mèr bekènde name, zoa-es Michael Boogerd dae de wedsjtried in 1990 op ziene naam sjreef en Adrie van der Poel dae succesvol waas in 1980. Biej de dames waas Monique de Bruin winnaer in 1987, zie woort in 1988 opgevolg door Heleen Hage. 

Ouch de lokale wielertalente Ad Wijnands en Jo Maas lègkde in de Hel de basis veur hun latere carrière es fitserenner. Allebei woorte ze in latere jaore winnaers van ’n etappe in de Runj van Frankriek. 

## Lies van winnaers

## Externe link
*Offesjele website Hel van 't Mergellandj

## Brón
* Euvergezat oet Wikipedia NL
Jan Krekels

**Jan Jozef Alfons Franciscus (Jan) Krekels** (Zitterd, 26 augustus 1947) is 'ne veurmalige Nederlandse fitserenner.

## Biografie
Krekels waas profwielrenner van 1969 pès 1978. Es amateur waas hae al heel succesvol en wón hae ónger angere ènnige etappes in Olympia’s Ronde, de Ómloup van de Kempe, de Runj van Euverijssel, de Runj van Zuud-Holland en de Runj van Limburg. Ouch es amateur woort hae in 1968 eésjte in ’t eindjklassement van de Österreich Rundfahrt en wón hae tweë etappes in dees runje.

Zien groatste succes es amateur behaolde hae aevel in 1968 op de Olympische Sjpele in Mexico City wo hae same mèt Fedor den Hertog, René Pijnen en Joop Zoetemelk de gouwe medalje wón op de 100 km plogetiedrit. Hae deeg ouch mèt aan de individuele waegwedstried en woort hie-in 11e.

In 1969 woort hae profwielrenner. ’t Succes es amateur koosj hae es prof aevel neet continuere. Ziene meis aansjpraekende oetsjlaag waas ’n tweëde plaatsj in de GP Fourmies. In 1971 wón hae de 19e etappe in de Runj van Frankriek en in 1972 wón hae tweë etappes in de Ruta del Sol en woort hae eësjte in ’t eindjklassement. Dees tweë oetsjlaeg waere in 't algemein gezeen es zien beste prestaties in zien profcarrière.

In 1977 woort hae tweëde bie ’t Nederlands Kampioensjap op de waeg achter Fedor den Hertog en veur Gerrie Knetemann.

## Belangriekste euverwinninge
**1968**
* Olympisch kampioen 100 km plogetiedrit, amateurs (mèt René Pijnen, Fedor den Hertog & Joop Zoetemelk)
* Eindklassement en tweë etappe-euverwinninge in de Runj van Oasteriek
* Runj van Limburg
* Ómloup van de Kempe
* Runj van Euverijssel
* Runj van Zuud-Holland

**1970**
* 1e in Proloog, plogetiedrit Paries-Nice

**1971**
* 19e etappe Runj van Frankriek
* 8e etappe Runj van Zjwitserlandj

**1972**
* 2e etappe Ruta del Sol
* 3e etappe Ruta del Sol
* Eindjklassement Ruta del Sol

## Tourdeilnames
*1971 - 49e; winnaer 19e etappe
*1972 - 78e
*1973 - 75e

## Ploge
*1968 - Caballero
*1969 - Caballero
*1971 - Goudsmit-Hoff
*1972 - Goudsmit-Hoff
*1973 - Canada Dry-Gazelle
*1974 - Robot-Gazelle
*1974 - TimOil-Novy
*1975 - Alsaver-Jeunet-De Gribaldy
*1976 - De Onderneming
*1977 - De Onderneming
*1978 - Jet Star Jeans

## Trivia
In de Franse pers woort hae ouch waal Dr. Alfonso geneump.

## Brón
* Wikipedia NL
Groete Beer

De **Groete Beer** (Ursa Maior) is 'n starebeeld of constellatie, wat aon de noorderhiemel te zien is. Umtot 't circumpolair is, is 't 't gaanse jaor te zien ('t geit noets oonder). 't Is te herkinne aon d'n hiemel door 't asterisme bestaond oet 7 stare wat in Nederland de Steelpan weurt geneump. De Steelpan kin gebruuk weure veur 't opzeuke vaan aander stare (beveurbeeld door 'n lijn te trèkke van ß nao α en die daan weier door te trèkke kumps te bij Polaris, de Poolster).

De twiede staar vaan de steel in de Steelpan, Mizar (aongegeve door ζ in de kaart) is eigelek 'n visuele dobbelstaar en 'n spectroscopische dobbelstaar (heer besteit oet minstens 4 stare), daoneve vörmp de staar ouch nog 'n dobbelstaar mèt Alcor, 't "Ruiterke".

De naom vaan 't starebeeld weurt al sinds iewe in versjèllende culture geassocieerd mèt 'n berin. De Nederlandse naom is daan ouch eigelek fout, 't zouw Groete Berin mote zien. De naom verwijs nao de godin Artemis die es Groete Berin de loup vaan de stare regeerde.

In de Groete Beer zien tamelek väöl mèlkweegstèlsels te vinde, zuuch heiveur de lies vaan Messierobjekte.

## Externe link

## Referenties
Harrie Steevens

**Harrie Steevens** (Aelse, 27 april 1945) is 'ne veurmalige Nederlandse fitserenner.

## Biografie
Deze Limburger waas in de jaore zestig veural es amateur heël erg succesvól. In 1965 wón hae Olympia's Tour, wón hae in dezelfde wedsjtried teves drie etappes en woort hae eësjte in 't punteklassement. Ouch wón hae in dat jaor de tweë amateurklassiekers Sjter van Zjwolle en  Ómloup van de Kempe. In 1966 wón hae de Runj van Limburg en waas hae winnaer van 'n aantal etappes en de greune trui in de Tour de l'Avenir (de Tour de France veur amateurs). In daen Tour woort hae teves tweëde in 't eindjklassement. 

Es professional (vanaaf 1967) waas hae minder succesvol. Zien topjaor waas 1968. In dat jaor wón hae de Amstel Gold Race (mesjiens waal de belangriekste euverwinning in zien profcarrière), en de semiklassieker Paries-Camembert. Wiejer woort hae in dat jaor ouch tweëde in de Groate Sjeldepries en behaolde hae 'n etappe-euverwinning in de Runj van Andalusië. 

In 1970 naom hae deil aan de Runj van Frankriek. Zien bèste prestatie in dees runj waas 'n 2e plaatsj in de 6e etappe. Hae woort 45e in 't eindjklassement.
In 1971 stóng hae weer aan de sjtart, mèr moosj in de 6e etappe opgaeve nao euversjriejing van de tiedslemiet.
  
## Euverzich resultate
### Amateurs

**1964**
*Olympia's Tour: 3e plaatsj in 't eindjklassement, 1e plaatsj in 8e etappe

**1965**
*Olympia's Tour: 1e plaatsj in 't punteklassement, 1e plaatsj in 4e, 5e en 7e etappe
*Ómloup van de Kempe: 1e plaatsj
*Runj van Noord-Holland: 2e plaatsj
*Sjter van Zjwolle: 1e plaatsj

**1966**
*Olympia's Tour:1e plaatsj in 6e etappe
*Runj van de Toekoms: 2e plaatsj in 't eindjklassement, 1e plaatsj in 1e etappe, 1e plaatsj in 't punteklassement 
*Runj van Limburg: 1e plaatsj

### Profs

**1967**
*Amstel Gold Race: 3e plaatsj

**1968**

*Paries-Tours: 6e plaatsj
*Amstel Gold Race: 1e plaatsj
*Groate Sjeldepries: 2e plaatsj
*Paries-Camembert: 1e plaatsj
*Paries-Luxemburg: 5e plaatsj
*Runj van Andalusië (Ruta del Sol): 1e plaatsj in 7e etappe
*Runj van 't Noorde: 1e plaatsj

**1969**

*GP Pino Cerami: 3e plaatsj
*Ómloup van de Vlaamse Geweste: 2e plaatsj

**1970**

*Runj van Frankriek: 2e plaatsj in 6e etappe
*GP Orchies: 1e plaatsj
*Runj van Zjwitserlandj: 1e plaatsj in 2e etappe

**1971**

*Runj van Sjpanje: 3e plaatsj in 4e etappe

## Tourdeilnames
* 1970 - 45e
* 1971 - opgaaf in de 6e etappe.

## Ploge
*1971 - Goudsmit-Hoff  
*1967 - Caballero 
*1968 - Willem II-Gazelle
*1969 - Caballero 
*1970 - Caballero 
*1971 - Goudsmit

## Brónne
*Website cyclebase.
* Euvergezat oet Wikipedia NL
Jan Schröder

**Jan Schröder** (Keuningsboesj, 16 juni 1941 – Keuningsboesj, 4 jannewarie 2007) waas 'ne Nederlandse fitserenner. 

## Biografie
Schröder waas zoawaal op de waeg es ouch op de baan actief.  Hae wón ziene eësjte profwedstried in 1961, toen hae in de Ómloup van de Kempe Henk Nijdam en Adriaan Biemans in de sjprint te sjnel aaf waas. 'n Jaor later waas hae de sjnelste in de Sjter van Zjwolle. Zie derde en lètste eurwinning in 't profwielrenne kao in 1966, toen hae 't criterium van Enter wón. 

In zien wiejere carrière behaolde hae nog drie tweëde plaatsje en drie derde plaatsje in profwedsjtrieje op de waeg. 

Later in zien carrière, in 1976, wón hae nog ein zilvere medaje biej de individuele achtervolging  biej de Nederlandse baankampioensjappe. 

Jan Schröder sjtórf op 65-jaorige laeftijd op 4 jannewarie 2007 in zien woonplaatsj Keuningsboesj.

## Palmares
**1961**
* 1e in Ómloup van de Kempe
**1962**
* 2e in Runj van Noord-Holland
* 1e in Sjter van Zjwolle
* 3e in Runj van Limburg
**1964**
* 3e in Criterium Zumpelveld
* 3e in Criterium Rijen
**1966**
* 1e in Criterium Enter
**1967**
* 2e in Criterium Buggenhout
* 2e in Criterium Neerbeek
**1976**
* 2e in de individuele achtervolging biej de Nederlandse kampioensjappe baanwielrenne. 

## Ploge
* 1963 - Locomotief-Vredestein
* 1964 - Acifit 
* 1965 - Frites Specialist 
* 1966 - VRP-Locomotief 
* 1967 - Willem II-Gazelle

## Externe links
* Profiel op Dewielersite.net

## Brón
* Euvergezat oet Wikipedia NL
Eddy Beugels

**Eddy Beugels** (Zitterd, 19 mieërt 1944) is 'ne veurmalige Nederlandse fitserenner. 

## Biografie
Hae waas beroopsrenner tösje 1967 en 1970. Es amateur wón hae in 1965 'n etappe in Olympia’s Tour en in 1966 de Runj van Noord-Holland en de Ómloup van de Baronie. Ouch wón hae in 1966 de zilvere medaje biej 't Waereldkampioensjap op de waeg op 't nummer 100 km plogetiedrit, same mèt Tiemen Groen, Rini Wagtmans en Harrie Steevens. Dees ploog leep de gouwe medaje mis door materiaalpech van Beugels en Wagtmans, wodoor op allebei dees renners moosj waere gewach. De Deense ploog wón mèt 'ne veursprónk van 24 seconde op Nederland.

Es profwielrenner behaolde hae zien groatste succes in 1968 door 't winne van de klassieker Rund um den Henninger Turm veur de Belsje Van Sweefelt en Van Springel. Hae waas hiemit de eësjte Nederlander dae deze wedsjtried wón.
In 't zelfde jaor wón hae ouch de Runj van Wallonië.

In 1969 woort hae tweëde in de klassieker Kampioensjap van Zürich wo-in hae in de eindsjprint woort versjlage door ziene medevlöchter, de Belsj Roger Swerts.

Hae naom drie keër deil aan de Runj van Frankriek. In 1968 maakde hae deil oet van de Nederlandse ploog die Jan Janssen aan de eindjeuverwinning hólp. Hae waas eine van de veer renners (Janssen, Beugels, Dolman, Den Hartog), van dees ploog die dees runje oetreej. In 1969 reej hae de Tour in deens van Raymond Poulidor dae oetentedelik derde woort in de eindjrangsjikking. Zien bèste daagsucces in dees runje waas 'n 2e plaatsj in de 14e etappe achter Joaquim Agostinho. In 1970 reej hae in deens van Joop Zoetemelk dae tweëde woort achter Eddy Merckx. Zien bèste daagsucces was noe ein derde plaatsj in 't eërste deil van de 20e etappe.

Nao zien wielerloupbaan waas Beugels o.a. actief es veurzitter van de rennersvakbóndj AICPRO. Hae sjreef ouch 'n beukske euver *"Sponsering van de wielersport"* mèt richliene veur de organisatie van 'n beroepswielerploog.

## Belangriekste euverwinninge en eëreplaatsje
**1965**
* 1e in 4e etappe Olympia's Tour

**1966**
* 1e in Runj van Noord-Holland
* 1e in Ómlouop van de Baronie
* 1e in Runj van Twente
* 2e in de Runj van Gelderland
* 2e in de Runj van Limburg*
* 3e in 3e etappe [[Tour de l'Avenir]] 
* 2e in 7e etappe Tour de l'Avenir
* 2e in 3e etappe Runj van Namen
* 2e bij het [[Waereldkampioensjap fitserenne op de waeg]] 100 km plogentiedrit. 

*'1967**
* 6e in de [[Amstel Gold Race]]

**1968**
* 1e in [[GP van Wallonië]]
* 1e in [[Rund um den Henninger-Turm]]
* 1e in [[Antwerpen-Ougree]]
* 1e in Noyal-sur-Vilaine
* 3e in de [[Brabantjse Piel]]

**1969**
* 2e in [[Kampioensjap van Zürich]]
* 2e in de 14e etappe [[Runde van Frankriek|Runj van Frankriek]]

**1970'''
* 1e in GP Flandria
* 2e in GP van Wallonië
* 10e in Bordeaux-Paries
* 3e in de 20e etappe, deil a Runj van Frankriek

## Tourdeilnames
* 1968 – 55e
* 1969 – 83e
* 1970 – 81e

## Ploge
* 1967 - Mercier-BP-Hutchinson
* 1968 - Mercier-BP-Hutchinson
* 1969 - Mercier-BP-Hutchinson
* 1970 - Flandria-Mars

## Brón
* Euvergezat oet Wikipedia NL.
Runj van Limburg

De **Runj van Limburg** is 'ne eindaagse wielerwedsjtried in Zuud-Limburg. De organisatie is in hènj van de "Stichting Ronde van Limburg". 

De wedsjtried is veur 't eësj gereje in 't jaor 1948, in dat jaor wón Evert Grift de koersj. Sins daen tied haet de Runj van Limburg mèt ènnige oetzunjeringe (1949 en 2003) jeder jaor plaatsjgevónje, meistal op de eësjte zóndig in juni. De lètste jaore wirt deze wedsjtried ouch gehauwe veur neo-profs. 

De lètste Runj van Limburg hèj ziene sjtart en finish in Sjtein. De route veurt de renners meistal door 't Limburgse heuvellandjsjap wobie óngerwaeg ènnige bekènde heuvele, zoa-es de Cauberg, de Eyserbosjwaeg, Gulperberg en Camerig en deils euver 't zelfde parcour es de Amstel Gold Race. 't Lètste deil van de wedsjtried wirt gereje in de naobieheid van Sjtein, wobie de finishlien ènnige keére wirt gepasseerd. De aaf te legke aafsjtand ligk meistal tösje de 170 en 180 kilomaeter.

De oetslagelies van de Runj van Limburg kènt ènnige winnaers die later es profwielrenner ouch bekèndheid krege, ónger angere Rolf Wolfshohl, Jan Janssen, Fedor den Hertog, Henk Lubberding.

Bekènde Limburgse winnaers zint Martin van den Borgh, Harrie Steevens, Jan Krekels en de lètste Limburgse winnaer in 1974 Mathieu Dohmen. 

## Lies van winnaers

## Externe link
* Offesjele website organisatie Runj van Limburg

## Brón
* Euvergezat oet Wikipedia NL
Mizar

**Mizar** (zeta Ursae Maioris) is 'n staar in 't starebeeld Groete Beer (Ursa Maior). 't Is de twiede staar in de steel vaan 't asterisme de *Steelpan*. Same mèt Alcor vörmp Mizar ouch weer 'n asterisme, "Peerd en Ruiter" geneump. Mizar ligk zoe'n 78 leechjaor vaan de Eerd verwijderd.

't Is de iers oontdèkte visueel dobbelstaar (woersjienelek in 1617 door Benedetto Castelli, 'ne lierling vaan Galileo, allewel Riccioli dèks weurt vermeld es oontdèkker in 1650) en de iers oontdèkte spectroscopische dobbelstaar (in 1889 door Pickering). In dit geval zien alletwie de stare vaan de visueel dobbelstaar eder weer dobbelstare. Dit beteikent tot de staar oet minstens 4 kleiner stare besteit. Ouch Alcor is 'n dobbelstaar. D'n aofstand tösse Mizar en Alcor is bijnao 3 leechjaor, en allewel ze dezelfde eigebeweging höbbe weure ze neet es echte dobbelstaar besjouwd. 

## Eexterne link
*
Lidwoord

e **Lidwoord** (artikel) ies 'n determinerend element veur 'n zelfsjtendig naamwoord. 
Lidweurd were in 't Nederlands onderverdeild in:
* Twiè bepaolde (bestumpde) lidweurd: de en het 
* Ein onbepaold (oonbestump) lidwoord: 'n. 
'n Lidwoord sjteit ummer veur 'n zelfsjtendig naamwoord, meh 't kèn daovan gesjeie were door 't gebruke van ander bepalende weurd. Veurbeelde: 't kind, 't klein kind, 'n hièl lang riej. 

Dao besjtoon, in 't Nederlands nog inkel ouw naamvalsvörm: des, der, den, eens en ener, die bekans neet miè gebruuk were. Veurbeeld: 's avonds, 's middags, 's morgens (Limburgs: saoves, s(j)mieddes, s(j)mörges) 
* 't Óntkènnend lidwoord ies: geen.

## Limburgse lidweurd
Limburgse lidweurd of artikele were verdeild in
* Bepaolde lidweurd: *dae* of *dee* veur mannelike weurd, *die* veur de vrouwelike en 't mièvoud en *dat/det* veur 't oonziedig woord. 
**Bekans ummer vingk me dees lidweurd in de toanloos vörm namelik: *de* of *d'n* veur mannelike weurd. De variant *d'n* weurt gebruuk es 't volgend woord mèt 'ne vocaal begint. Ouch ies de vörm *d'n* in gebruuk es 't volgend woord mèt 'n d, h of t begint. Dit is gebrukelik in 't Mestreechs en Valkebergs. Veurbeelde: (*d'n hemel*;* d'n deike*; *d'n taore*). In 't Venloos ouch en dao geit de vörm *d'n* ouch nog aan weurd beginnend mèt 'n b veuraaf. Ten zuudoaste van de lien Norbik-Broensem is 't *d'r*.
** *de* veur vrouwelike en mièvoudige weurd in alle gevalle;
** **t'' veur oonziedige weurd in alle gevalle.
Veurbeelde: de of d'n of d'r auto, de of d'r fiets; 't kind, 't zaelke.

* 't Onbepaald lidwoord ies aafgeleid van 't [[tèlwoord]] ''ein'', en af en toe were ze nog zoa oetgesjproke. Väöl dèkser kump de ónbetoande vörm veur, in alle dialekte. Dit zin: 

** <i>'ne</i> of <i>'nen</i> veur mannelike weurd. Ouch hie hingk 't aaf van de lètter die d'r op volg.
** <i>'n</i> veur vrouwelike weurd in alle gevalle;
** ''e'' veur oonziedige weurd. Volg e woord mèt 'ne vocaal hie-op, dan verandert 't in **n*. In 't [[Venloos]] is 't meistal <i>'n'</i>, *e*, ** en *''. 

* Of me 'n of 'ne gebruuk hingk ouch aaf van 't gesjlach van 't zelfsjtendig naamwoord. Veurbeelde: Bie mannelike weurd: 'nen auto; 'ne fiets. Vrouwelike weurd: 'n taofel, 'n vrouw. Onziedige weurd en verkleinweurd: e of 'n kind, e of 'n täöfelke.

* Bie 't mièvoud weurt meistal gei onbepaald lidwoord gebroek, mer nao "waat" in 'nen oetroop wuuertj waal "'n" gebroek: Waat 'n bièster zeen det!

* 't Óntkènnend lidwoord ies gei(n), gein of geine.
Wieldesj

**Wieldesj** is 't Limburgs dialek wat ze kalle in Wielder in Zuid-Limburg en in de umligkende gehuchte. 't Wieldesj huuët bie de Ripuarische-uuëverganksdialekte. Ze zègke *han* en *sagen* in plaats van *höbbe* en *zègke*. Ze laote de r valle nao 'ne klinker es dao *s, t, st, d* op volg. In plaats van -*lik* wuurt -*lich* gezag. 

## Laesplenksjkes
D'r Niek Gossens oet Betsehaove, besjtuurslid van de heemkundevereniging Wielder, sjtèlde in 2011 't Wieldesj laesplenksjke same. 
* **Basisplenksjke:** **'Dagelijkse wuuëd oet ós Wieldesj plat**': 
tas, daak, sjpang, zaeg, sjaop, sjäöp, hèk, flesj, weeg, reub, kis, piel, kieës, mond, lóch, book, vösj, oug, hoes, doeës, un, kruuts, muuële. tuit, zeip. 
Naeve 't basisexemplaar maakde hae ouch nog 5 themaplenksjkes, die op dezelfde datum versjene: 
2 plenksjkes mit volksname van blómme,
* **Blómmename** 1: albederf (ganzenbloem), kattekieëskes (kaasjekruid), lösjeblómme (gele lis), veldunne (vogelmelk), vrattelekroed (stinkende gouwe), kaorekrök (bolderik), kirkesjluuëtele (sleutelbloemen), kolblómme (klaprozen), pispötjes (haagwinde), blawblóm (korenbloem), meizäödjes (leietjes-van-dalen), loezekroed (heelblaadjes), weieblumkes (madeliefjes), vrouwesjpegel (spiegelklokje), moervioeële (muurbloemen), viefwóndeblóm (echte sleutelbloemen), doezendgöllekroed (duizendguldenkruid), reinersjknuup (boerenwormkruid) 
* **Blómmename 2**: bótterblóm, roeë mier (guichelheil), St. Jansblómme (margrieten), wammesknuip (knoopkruid), zilversjien (zilverschoon), vètwortel (smeerwortel), lieëwebek, pinsterblómme (echte koekoeksbloem), zoermèlk (paardenbloem), hazegerf (duizendblad), wóndkroed (guldenroede), surrogaatwortel (cichorei), haagbottele (meidoorn), bösjklökskes (ruig klokje), hègkeroeëze (egelantier), groefelsnaegel (seringen), boereroeës (pieonroos), junkerkes (duizendschonen) 
* **'Oet ós kingerjaore**': badaend, kattepöl, hampeleman, sjpaarverke, autoped, bèllónne, teddybaer, ieske, fietske, pielebaog, tróm, blokkedoeës, sjokkelpaed, kook, poep, poepekas, koekerel, roetsjbaan, sjpoeëk, huuve, muuëleke windwejjer
* **'Op en um de boerderie**': kat, haan, bagke, gaws, paed, kauf, verke, mèlke, breer, zich, bok, hoon, ków, klómpe, fök, doef, sjroet, sjoepkar, lucg, huuske, kuuël, sjpruits 
* **'In en um 't hoeshawte**': vaas, kaetel, kaets, kenneke, wèkker, wesjbraet, bèd, brevebös, vleeg, penduul, sjteufke, kómp, moos, goudvösj, zökke, kwispel, ziesjóttel, zjwaegele, buut, buuësj, deigrol, heisje,